CELEX: 62011TN0093
Language: lv
Date: 2011-02-15 00:00:00
Title: Lieta T-93/11: Prasība, kas celta 2011. gada 15. februārī — Stichting Corporate Europe Observatory /Komisija

9.4.2011   
            
            
               LV
            
            
               Eiropas Savienības Oficiālais Vēstnesis
            
            
               C 113/19
            
         Prasība, kas celta 2011. gada 15. februārī — Stichting Corporate Europe Observatory/Komisija
   (Lieta T-93/11)
   2011/C 113/37
   Tiesvedības valoda — angļu
   
      Lietas dalībnieki
   
   
      Prasītāja: Stichting Corporate Europe Observatory (Amsterdama, Nīderlande) (pārstāvji — S. Crosby, Solicitor, un S. Santoro, lawyer)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atzīt, ka ar Komisijas 2010. gada 6. decembra lēmumu procedūrā GESTDEM 2009/2508 ir pārkāpta Regula Nr. 1049/2001 (1), un attiecīgi to atcelt; un
            
         
               —
            
            
               piespriest Komisijai atlīdzināt prasītājas tiesāšanās izdevumus atbilstoši Vispārējās tiesas Reglamenta 87. pantam.
            
         
      Pamati un galvenie argumenti
   
   Iesniedzot prasības pieteikumu, prasītāja saskaņā ar LESD 263. pantu lūdz atcelt Komisijas 2010. gada 6. decembra lēmumu procedūrā GESTDEM 2009/2508, ar kuru atbilstoši Regulai Nr. 1049/2001 tiek liegta pilna piekļuve vairākiem dokumentiem saistībā ar tirdzniecības sarunām starp ES un Indiju.
   Prasības atbalstam prasītāja izvirza vienu pamatu, norādot uz Regulas Nr. 1049/2001 4. panta 1. punkta a) apakšpunkta trešā ievilkuma nepareizu piemērošanu, jo, tā kā visi pieprasītie dokumenti ir publiskās jomas dokumenti, šajā gadījumā nav piemērojams starptautisko attiecību izņēmums.
   
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).